Potpisom Ugovora o izvođenju radova i uvođenjem u posao i službeno su započeli radovi na energetskoj obnovi zgrade općine Veliko Trgovišće.

Vrijednost ovog projekta iznosi 621.912.25 kn.

 Projekt se provodi sukladno Operativnom programu Konkurentnost i kohezija 2014.-2020., Prioritetnoj osi 4 Promicanje energetske učinkovitosti i obnovljivih izvora energije, Investicijskom prioritetu 4c podupiranje energetske učinkovitosti, pametnog upravljanja energijom i korištenja OIE u javnoj infrastrukturi, uključujući javne zgrade, i u stambenom sektoru, te Specifičnom cilju 4cI Smanjenje potrošnje energije u zgradama javnog sektora. Projekt pridonosi ostvarenju ciljeva Direktive o energetskoj učinkovitosti (2012/27/EU), Dugoročne strategije za poticanje ulaganja u obnovu nacionalnog fonda zgrada Republike Hrvatske i Trećeg Nacionalnog akcijskog plana energetske učinkovitosti.

Ovaj projekt sufinanciran je sredstvima Europskog fonda za regionalni razvoj u iznosu od 441.959,92 kn te sredstvima Ministarstva regionalnog razvoja i fondova EU u iznosu od 154.058,98 kn.